Jimbo Katoliki la Sumbawanga

Jimbo Katoliki la Sumbawanga (kwa Kilatini "Dioecesis Sumbavangensis") ni mojawapo kati ya majimbo 36 ya Kanisa Katoliki nchini Tanzania, na kama hayo yote linafuata mapokeo ya Kiroma.

Kanisa kuu liko mjini Sumbawanga, katika mkoa wa Rukwa.

Lilianzishwa tarehe 10 Mei 1946 na linahusiana na Jimbo Kuu la Mbeya. 

Askofu wa sasa ni Beatus Christian Urassa, ALCP/OSS.

Takwimu
Eneo lake lote ni kama kilometa mraba 28.654, ambamo wamo wakazi 1,244,330. Kati yao Wakatoliki ni 757,451 (2014) yaani asilimia 60.9. 

Waamini hawa wanahudumiwa na mapadri 48, ambao kati yao 42 ni wanajimbo na 6 watawa. Hivyo kwa wastani kila mmojawao anahudumia waamini 15,780.

Parokia ziko 24.

Jimbo lina mabruda 61 na masista 320.

Mlolongo wa maaskofu
 James Holmes-Siedle, M.Afr. (29 Julai 1946 - 5 Agosti 1958 kuhamishiwa Jimbo Katoliki la Kigoma)
 Charles Msakila (13 Novemba 1958 - 23 Februari 1994 kufariki dunia)
 Damian Kyaruzi (21 Aprili 1997 - 19 Aprili 2018 kustaafu)
 Beatus Christian Urassa, ALCP/OSS (tangu 19 Aprili 2018)

Viungo vya nje
 Giga-Catholic Information
 Catholic Hierarchy
   katika tovuti ya Baraza la Maaskofu Katoliki Tanzania
 Bolla Quo maiora, AAS 39 (1947), uk. 80
 Bolla Quemadmodum ad Nos, AAS 45 (1953), uk. 705

Sumbawanga
Jamii:Mkoa wa Rukwa